EkBass/fiwiki-20250220-pages-articles huggingface dataset:
Armand Krajnc

Armand Krajnc (s. 7. elokuuta 1973 Landskrona) on ruotsalainen entinen nyrkkeilijä. Ammattilaisena hän oli WBO-liiton keskisarjan maailmanmestari vuosina 1999–2002. Nykyisin Krajnc toimii valmentajana ja asuu Ystadissa vaimonsa ja kahden lapsensa kanssa. == Amatööriura == Armand Krajncin vanhemmat ovat lähtöisin Sloveniasta. Nuorena hän harrasti jalkapalloa ja karatea, jossa hän saavutti 1.danin mustan vyön vuonna 1992. Nyrkkeilyn Krajnc aloitti vuonna 1986 Landskrona Boxningsklubbissa. Vuonna 1991 hän sijoittui nuorten Ruotsin mestaruuskilpailuissa kolmanneksi, ja seuraavana vuonna hän voitti kilpailuissa kultaa. Vuonna 1995 hän vaihtoi seuraa Höllviken Boxningsklubbiin. Aikuisten Ruotsin mestaruuskilpailuissa hän oli toinen vuosina 1995 ja 1996. Molempina vuosina mestaruuden voitti kymmenkertainen Ruotsin mestari Roger Pettersson. Samoina vuosina Krajnc kuitenkin voitti Slovenian mestaruuskilpailut. Vuonna 1995 hän nyrkkeili maailmanmestariksi ja vuonna 1996 Euroopan mestariksi. Molemmissa kisoissa hän edusti Sloveniaa. == Ammattilaisura == Vuonna 1996 Armand "Lion" Krajnc siirtyi ammattilaiseksi Saksaan. Ensimmäisestä kymmenestä ottelustaan Krajnc voitti yhdeksän tyrmäyksellä, ja hän oli voittamaton vielä 21 ottelun jälkeen kun hän 27. elokuuta 1999 kohtasi brittiläisen Jason Matthewsin WBO:n keskisarjan maailmanmestaruusottelussa Saksan Lyypekissä. Krajnc voitti senkin ottelun teknisellä tyrmäyksellä kahdeksannessa erässä. Vuonna 2000 Krajnc puolusti mestaruuden menestyksekkäästi kaksi kertaa, vastustajina Jonathan Corn (voitto tyrmäyksellä) ja Bert Schenk (voitto teknisellä tyrmäyksellä). Kesäkuussa 2001 Krajncin ja Universum Box-Promotions -tallin välillä syntyi erimielisyyksiä, ja nyrkkeilijä luovutti mestaruutensa. WBO kuitenkin palautti mestaruuden hänelle. Marraskuussa samana vuonna Krajnc kohtasi toisen ruotsalaisnyrkkeilijän Paolo Roberton mestaruusottelussa, jonka Krajnc voitti tuomariäänillä 3–0. 6. huhtikuuta 2002 Krajnc kohtasi namibialaisen Harry Simonin Tanskan Kööpenhaminassa. Simon voitti ottelun tuomariäänin 2–1 ja valloitti näin mestaruuden. Tappio oli Kranjcin ensimmäinen ammattilaisena, 26 voiton jälkeen. Armin Krajnc kävi vielä neljä ottelua, ennen kuin hän 27. maaliskuuta 2004 nousi kehään ottelemaan WBA- ja IBF-liittojen maailmanmestaruudesta ylemmässä keskisarjassa. Mestaruuden puolustaja, saksalainen Sven Ottke voitti tuomariäänin 3–0. Urallaan voittamaton Ottke ilmoitti heti ottelun jälkeen lopettavansa ammattilaisuransa, ja myös Krajnc teki saman päätöksen. Uransa 32 ottelusta Krajnc voitti 29 (21 tyrmäyksellä) ja hävisi kolme (yksi tyrmäyksellä). == Lähteet == == Aiheesta muualla == *Armand Krajncin viralliset sivut *Armand Krajncin ammattilaisottelutilastot BoxRec-tietokannassa Luokka:Ruotsalaiset nyrkkeilijät Luokka:Vuonna 1973 syntyneet Luokka:Elävät henkilöt
Alfred Nzo

Alfred Baphethuxolo Nzo (19. kesäkuuta 1925 – 13. tammikuuta 2000 Johannesburg) oli eteläafrikkalainen apartheidin vastaisen taistelun johtaja ja maan ensimmäinen musta ulkoministeri. Alfred Nzo opiskeli Fort Haren yliopistossa ja liittyi siellä apartheidia vastustavan ANC:n nuorisojärjestöön. Hän aktivoitui poliittisesti 1950-luvun alussa toimiessaan terveystarkastajana Johannesburgin kurjimmilla alueilla ja oli organisoimassa ensimmäisiä apartheidin vastaisia kampanjoita. Vuonna 1956 hän menetti työpaikkansa ja joutui toistuvasti pidätetyksi. Vuosina 1963–1964 hän istui sellissä 238 päivää. Päästyään vankilasta Nzo lähti maanpakoon. Hän toimi ANC:n lähettiläänä Kairossa ja New Delhissä. Hänet valittiin järjestön pääsihteeriksi vuonna 1969 ja tässä tehtävässä hän toimi vuoteen 1991 saakka. ANC:n voitettua Etelä-Afrikan ensimmäiset vapaat vaalit vuonna 1994 Nzo valittiin maan ulkoministeriksi, jona hän toimi vuoteen 1999 saakka. == Lähteet == Luokka:Eteläafrikkalaiset poliitikot Luokka:Eteläafrikkalaiset ihmisoikeusaktivistit Luokka:Apartheidinvastaiset aktivistit
Dudley Boyz

Dudley Boyz (esiintyy nykyisin nimellä Team 3D) on amerikkalaisen showpainin tag team -joukkue, jonka muodostavat Bubba Ray Dudley ja D-Von Dudley. Myös Spike Dudley on kuulunut kokoonpanoon.Dudley Boyz Wrestlingdata- sivustollaViitattu 25.7.2024 Dudley Boyz muistetaan parhaiten heidän työstään WWE/F:ssä ja ECW:ssä. Ray ja Devon tunnetaan parhaiten yhteisestä tag teamistaan. He saavuttivat WWE/F:ssä yhden WCW Tag Team Championshipin, kahdeksan WWE World Tag Team Championshipiä ja yhden WWE Tag Team Championshipin. ECW:ssä he saavuttivat kahdeksan ECW Tag Team Championshipiä.Bubba Ray Dudley WWE-sivustollaViitattu 25.7.2024D-Von Dudley WWE-sivustollaViitattu 25.7.2024 Spike Dudley on voittanut kerran WWE Cruiserweight Championshipin.Spike Dudley Wrestlingdata-sivustollaViitattu 25.7.2024 Dudleyt ovat avanneet Floridaan painiakatemian. == Managerit == *Joel Gertner *Sign Guy Dudley *Stacy Keibler *"The Boss" Spike Dudley *Paul Heyman *Johnny Devine ==Lähteet== == Katso myös == * Luettelo ammattipainijoista Luokka:Showpaini
Novyi Uruh

Novyi Uruh () eli Seker () on kylä Irafin piirin pohjoisosassa Pohjois- Ossetia-Alanian tasavallassa Venäjällä. Novyi Uruh sijaitsee Uruhjoen varrella piirikeskuksesta Tšikolasta pohjoiseen lähellä Kabardino-Balkarian rajaa. Sen naapureina on lännessä Leskenin kylä, lounaassa Haznidonin kylä, etelässä Tšikolan kylä. Luokka:Pohjois-Ossetia-Alanian maantiede
PKS Volley

PKS Volley oli vuonna 2008 perustettu pääkaupunkiseutulainen lentopalloseura. PKS-Volleyn emoseuroina olivat helsinkiläiset PuMa-Volley ja Laajasalon Voima, Espoo Lentis ja Vantaan Lentopallo.http://www.helsinginuutiset.fi/Urheilu/Urheilu-Uutiset/PKS-Volley- luo-uutta-puhtia-naisten-lentikseen-paakaupunkiseudulla == Historia == Vuonna 2007 pääkaupunkiseudun lentopalloseurat, helsinkiläiset Puma-Volley ja Laajasalon Voima, Espoo Lentis ja Vantaan Lentopallo päättivät perustaa uuden seuran nimeltä PKS Volley, joka keskittyisi naislentopallon huipputoimintaan tavoitteenaan SM-liiga kaudeksi 2012. == Aiheesta muualla == * Seuran sivut == Lähteet == Luokka:Entiset suomalaiset lentopalloseurat Luokka:Entiset vantaalaiset urheiluseurat Luokka:Entiset espoolaiset urheiluseurat Luokka:Entiset helsinkiläiset urheiluseurat
Citykoira Simo

Citykoira Simo () on yhdysvaltalaisen Mark O'Haren vuosina 1995–2001 tekemä sanomalehdissä julkaistu strippisarjakuva, joka kertoo Villestä ja hänen koirastaan Simosta. Yhdysvalloissa sarjaa on tuottanut Universal Press Syndicate. Suomessa sarjaa on esitetty muun muassa Karvinen-lehdessä vuosina 2001–2005. ==Hahmot== * Simo (Fergus) on Villen koira, jolla on suuri ego. Simo pitää ihmisiä tyhminä. * Ville (Mel) on Simon isäntä, joka on töissä yrityksessä. Ville on esimerkki amerikkalaisesta poikamiehestä. * Pörri (Cuddles) on kissa, joka hauttii hyvästä ruoasta ja Jane Austenin romaanien lukemisesta. Hän on yleensä kyllästynyt Simon elämään koirana. * Bruno (Bruno) on isokokoinen lammaskoira, joka ei koskaan puhu. Pörri on usein joutunut syystä tai toisesta Brunon suuhun. ==Sarjakuva-albumit== * Citizen Dog * Dog’s Best Friend * D is for Dog Luokka:Yhdysvaltalainen sarjakuva Luokka:Strippisarjakuva Luokka:Sarjakuvahahmot
Mahtšesk

Mahtšesk (, ) on kylä Irafin piirissä Pohjois-Ossetia-Alanian tasavallassa Venäjällä. Mahtšesk sijaitsee piirin eteläosassa, piirikeskuksesta Tšikolasta etelään. Mahtšeskin naapurina on idässä Galiatin kylä, lännessä Gularin kylä ja pohjoisessa Zadaleskin kylä. Luokka:Pohjois-Ossetia-Alanian maantiede
Visor om slutet

Visor om slutet on Finntrollin kokonaan akustinen EP. Kappaleen ”Försvinn du som lyser” laulaa levyllä yhtyeen basisti Tundra. ==Kappaleet== # # # # # # # # # # # == Kokoonpano == * Tapio Wilska – laulu * Jan "Katla" Jämsen – laulu * Henri "Trollhorn" Sorvali – kitara, kosketinsoitin * Teemu "Somnium" Raimoranta – kitara * Samuli "Skrymer" Ponsimaa – kitara * Sami "Tundra" Uusitalo – bassokitara * Samu "Beast Dominator" Ruotsalainen – rummut == Arviot == * Imperiumi: 7/10 * Soundi: Soundi == Lähteet == == Aiheesta muualla == * * Luokka:Vuoden 2003 EP:t Luokka:Finntrollin albumit
Georgi Benkovski Stadium

Georgi Benkovski Stadium on monikäyttöinen stadion Pazardžikissa, Bulgariassa. Stadion avattiin vuonna 1989. Nykyään sitä käytetään enimmäkseen jalkapallossa PFK Hebăr Pazardžikin kotikenttänä. Stadionille mahtuu 12 000 ihmistä. Stadion on nimetty Georgi Benkovskin, bulgarialaisen kapinallisen mukaan. Georgi Benkovski Stadium
Grumman

Grumman Aircraft Engineering Corporation, myöhemmin Grumman Aerospace Corporation, oli aikanaan 1900-luvulla johtava sotilas- ja siviililentokoneiden valmistaja. Yrityksen perustivat 5. joulukuuta 1929 Leroy Grumman yhdessä Jake Swirbulin ja William Schwendlerin kanssa. Yritys lakkasi olemasta itsenäisenä 1994, kun Northrop osti sen ja muodosti Northrop Grummanin. == Grummanin lentokoneet == * The Cats ** F4F Wildcat ** F6F Hellcat ** F7F Tigercat ** F8F Bearcat ** F9F Panther ** F9F Cougar/F-9 Cougar ** XF10F Jaguar ** F11F/F-11 Tiger ** F-14 Tomcat * Hävittäjät ** Grumman FF ** Grumman F2F ** Grumman F3F ** XF5F Skyrocket ** Grumman XP-50 * Hyökkäys ** AF Guardian ** A-6 Intruder * Pommittajat ** TBF Avenger * Amfibi ** JF Duck ** J2F Duck ** G-21 Goose some modified as Super or Turbo Goose ** G-44 Widgeon ** HU-16 Albatross (Coast Guard UF-1/UF-2, Navy U-16, Civilian G-111) ** G-73 Mallard * Muita ** C-1 Trader ** E-1 Tracer ** S-2 Tracker ** E-2 Hawkeye ** C-2 Greyhound ** OV-1 Mohawk ** EA-6B Prowler ** Grumman X-29A * Avaruus ** Apollo-ohjelman kuumoduuli * Siviili ** Grumman Gulfstream I ** Grumman Gulfstream II ** Grumman American AA-1 (1971-76) ** Grumman American AA-1B Trainer (1971-76) ** Grumman American AA-5 Traveler (1972-75) ** Grumman American AA-5A Cheetah (1976-79) ** Grumman American AA-5B Tiger (1975-79) ** G-164 Ag Cat == Lähteet == Luokka:Northrop Grumman Luokka:Avaruustoimintayritykset
Erbenochile

Erbenochile oli piikikäs Phacopida-lahkon devonikautinen trilobiitti, jonka jäänteitä on löydetty Algeriasta ja Marokosta. Laji nimettiin alun perin pelkästä yksittäisestä takaruumiista (pygidium).Morzadec, P. 1995. Neues Jahrb. Geol. Paläontol. Monatsh. 1995:577 Ensimmäinen kokonainen fossiiliyksilö paljasti lajin erikoiset tornimaiset silmät. Erbenochile erbeni näki 360-astetta vaakatasossa. Silmät mahdollistivat näkemisen myös suoraan taaksepäin. Laji on ollut päiväeläin. Tiedosto:Erbenochile eye.JPG|Yksityiskohta silmästä. Tiedosto:Erbenochile erbeni, Devonian, Mount Issomour, Alnif, Morocco - Houston Museum of Natural Science - DSC01508.JPG|Erbenochile erbeni, Houston Museum of Natural Science. == Lähteet == * === Viitteet === == Aiheesta muualla == * * Luokka:Trilobiitit
Super RTL

Super RTL on saksalainen lasten televisiokanava, jonka esitykset alkoivat huhtikuussa 1995. Ohjelmisto on suunnattu noin 3–13-vuotiaille. Vuoteen 2005 asti kanava näytti useimmiten Nickelodeonin tuotantoa ja sen jälkeen enimmäkseen Disneyn tuotantoa. Kanavan omistavat puoliksi RTL Group ja The Walt Disney Company. Luokka:RTL Group Luokka:Saksalaiset televisiokanavat Luokka:Lastenkanavat Luokka:Vuonna 1995 perustetut televisiokanavat
Marija Šestak

Marija Šestak (o.s. Martinović, s. 17. huhtikuuta 1979 Kragujevac, Jugoslavia) on serbialaissyntyinen kolmiloikkaaja, joka on edustanut Sloveniaa heinäkuusta 2006 lähtien. Hän on naimisissa slovenialaisen 400 metrin juoksijan Matija Šestakin kanssa. Šestak, tuolloin vielä Martinović, saavutti Jugoslavian edustajana hopeaa junioreiden EM-kilpailuissa Ljubljanassa 1997European Junior Championships Women: Triple Jump Sports123 . Ensimmäisissä aikuisten arvokilpailuissaan, Ateenan MM-kilpailuissa 1997, hän ei selviytynyt loppukilpailuun. Seuraavana vuonna hän voitti pronssia junioreiden MM- kilpailuissa Annecyssä tuloksella 13,47 m. Sydneyn olympialaisissa 2000 hän putosi karsinnassa. Šestak sai hopeaa Amsterdamin alle 23-vuotiaiden EM- kilpailuissa 2001 tuloksella 13,72. Hän sijoittui kuudenneksi sisäratojen EM- kilpailuissa Wienissä 2002 hypättyään tasan 14 metriä. Vuoden 2006 IAAF:n yleisurheilufinaalissa Stuttgartissa hän oli viides tuloksella 14,32. Osakan MM-kilpailuissa 2007 Šestak sijoittui kolmanneksi tuloksella 14,72. Hän oli neljäs IAAF:n yleisurheilufinaalissa Stuttgartissa myöhemmin samana syksynä. Šestak saavutti hopeaa sisäratojen MM-kilpailuissa Valenciassa 2008 tuloksella 14,68. Pekingin olympialaisissa hän sijoittui neljänneksi uudella Slovenian ennätystuloksella 15,03. Hänen nimissään oli aiemmin myös Serbian ennätys 14,52 m vuodelta 2006,National records, women's triple jump www.athletix.org sen rikkoi Biljana Topić 2009. Šestak sijoittui IAAF:n yleisurheilufinaalissa 2008 toiseksi tuloksella 14,63. Torinon EM-hallikisoissa 2009 hän saavutti hopeaa tuloksella 14,60. Berliinin MM-kilpailuissa 2009, Daegun MM- kilpailuissa 2011 ja Istanbulin sisäratojen MM-kilpailuissa 2012 hän karsiutui loppukilpailusta. Šestak sijoittui Helsingin EM-kilpailuissa 2012 kymmenenneksi tuloksella 14,02. Lontoon olympialaisissa 2012 hän saavutti finaalipaikan karsintatuloksella 14,16 ja saavutti finaalissa 10. sijan loikattuaan 13,98.Lontoon olympialaisten viralliset tulokset, luettu 6.8.2012 Šestak hyppäsi 13. helmikuuta 2008 Peaníassa Slovenian sisäratojen ennätyksen 15,08 m. Pituushypyssä Šestakin ennätys on sisäradoilla 659 cm ja ulkoradoilla sentin vähemmän. == Huomautukset == == Lähteet == Luokka:Slovenialaiset kolmiloikkaajat Luokka:Vuonna 1979 syntyneet Luokka:Elävät henkilöt
Flagg

Flagg on seuraavien henkilöiden sukunimi: *Fannie Flagg, yhdysvaltalainen näyttelijä ja kirjailija *James Montgomery Flagg, yhdysvaltalainen julistetaiteilija *Randall Flagg, kuvitteellinen hahmo Stephen Kingin romaaneissa
DNA²

DNA² () on japanilainen mangasarja, josta tehtiin myös animesarja. Sarjan loi Mazakatzu Katsura. Animea esitettiin 7. elokuuta 1994–23. joulukuuta 1994. OVA-jaksot laskettiin kanaville 1995. Yhteensä jaksoja on 15. DNA² on tyyliltään haaremi. == Juoni == DNA² kertoo pojasta nimeltä Junta Momonari. Juntalla on iso ongelma tyttöjen kanssa, aina kun hän näkee vähänkin paljasta pintaa, hän oksentaa. Juntan lapsuudenkaveri/naapuri/ihastus/luokkatoveri/ Ami Kurimoto on ainoa joka ei okseta Juntaa. Sitten kehiin astuu Karin Aio, hänet on lähetetty tulevaisuudesta, estämään Juntan tuloa Mega-PlayboyKsi. Luokka:Animesarjat Luokka:Haaremianime ja -manga Luokka:Science fiction -anime ja -manga Luokka:1990-luvun anime ja manga Luokka:Shōnen
Kari Raatikainen

Kari Raatikainen on suomalainen lentopallovalmentaja. Kaudella 2014–2015 hän oli LP Viesti Salon naisten Mestaruusliigan joukkueen päävalmentaja. Urallaan Raatikainen on valmentanut aiemmin useita huippujoukkueita, esimerkkeinä Pielaveden Sampo, Salon Piivolley ja Kempeleen Lentopallo. Hän on voittanut useita SM-mitaleja. Luokka:Suomalaiset lentopallovalmentajat Luokka:Syntymävuosi puuttuu Luokka:Elävät henkilöt
Gradski Stadium (Ruse)

Gradski Stadium on monikäyttöinen stadion Rusessa Bulgariassa. Stadion avattiin vuonna 1910. Nykyään sitä käytetään enimmäkseen jalkapallossa FK Budućnost Banovićin kotikenttänä sekä konserteissa. Stadionille mahtuu 22 000 ihmistä. Gradski Stadium
Bakteerimyrkky

Bakteerimyrkky on toksiini, jota syntyy joidenkin bakteerien aineenvaihdunnan tuotteena. Bakteerimyrkyt voivat olla haitallisia ihmisen terveydelle.Tiede.fi: Hometalossa riehuvat mikrobijengit Bakteerimyrkkyjen toksisuuden voimakkuutta on tutkittu muun muassa sian siittiötestien avulla. ==Lähteet== Luokka:Bakteerimyrkyt Luokka:Mikrobitoksiinit Luokka:Lääketiede
Anatoli Kolesov

Anatoli Ivanovitš Kolesov (, 18. tammikuuta 1938 Karakandan alue, Kazahstanin SNT, Neuvostoliitto – 2. tammikuuta 2012Gazeta.ru ) oli neuvostoliittolainen kreikkalais-roomalaisen tyylin painija. Kolesov voitti olympiakultaa 78 kilon painoluokassa Tokiossa 1964 voitettuaan loppuottelussa Bulgarian Kiril Todorovin. Maailmanmestaruuksia Kolesov voitti kolme kappaletta: 1962 Toledossa, 1963 Helsingborgissa ja 1965 Tampereella. Neuvostoliiton mestaruuden hän voitti vuosina 1959 ja 1964. Painiuransa jälkeen Kolesov toimi Neuvostoliiton painimaajoukkueen päävalmentajana vuoteen 1969 ja myöhemmin erilaisissa urheilun johtotehtävissä. == Lähteet == * Kolessov, Anatoli (URS) iat.uni-leipzig.de * Anatoly Kolesov Biography and Olympic Results Olympics at Sports-Reference.com * http://www.infosport.ru/xml/t/person.xml?id=458 === Viitteet === Luokka:Neuvostoliittolaiset kreikkalais-roomalaisen tyylin painijat Luokka:Neuvostoliittolaiset olympiavoittajat Luokka:Vuonna 1938 syntyneet Luokka:Vuonna 2012 kuolleet
Coshoctonin piirikunta

Coshoctonin piirikunta on Ohiossa, Yhdysvalloissa, sijaitseva piirikunta, jonka hallintokeskus on Coshocton. Sen naapuripiirikuntia ovat Holmes pohjoisessa, Tuscarawas idässä, Guernsey kaakossa, Muskingum etelässä, Licking lounaassa ja Knox lännessä. ==Väestö== Piirikunnassa oli vuoden 2010 väestönlaskennassa 36 901 ihmistä. Etniset ryhmät jakautuvat valkoisiin (97,2 %), mustiin (1,2 %), alkuperäisamerikkalaisiin (0,2 %) ja aasialaisiin (0,3 %). Kotitalouden mediaanitulo on 40 727 ja köyhyysrajan alapuolella oli 16,7 prosenttia väestöstä vuosina 2007–2011. ==Kylät== *Baltic *Conesville *Coshocton *Nellie *Plainfield *Warsaw *West Lafayette ==Lähteet== ==Aiheesta muualla== Luokka:Ohion piirikunnat
Hadži Dimitar Stadium

Hadži Dimitar Stadium on monikäyttöinen stadion Slivenissä Bulgariassa. Nykyään sitä käytetään enimmäkseen jalkapallossa OFC Sliven 2000:en kotikenttänä. Stadionille mahtuu 15 000 ihmistä. Hadzi Dimitar Stadium
Painin maailmanmestaruuskilpailut 1962

Vuoden 1962 painin maailmanmestaruuskilpailut järjestettiin kesäkuussa Toledossa, Yhdysvalloissa. Kisoissa painittiin sekä kreikkalais-roomalaisessa painissa että vapaapainissa kahdeksassa painoluokassa. Painoluokkia oli muutettu hieman edellisvuodesta. ==Mitalistit== ===Kreikkalais-roomalainen paini=== Painoluokka Kultaa Hopeaa Pronssia 52 kg Sergei Rybalko Ignazio Fabra Burhan Bozkurt 57 kg Masamitsu Ichikguchi Amari Igadze Kamel Ali el-Sajed 63 kg Imre Polyak Konstantin Vyrupajev Riza Dogan 70 kg Kazim Ayvaz Stevan Horvat James Burke 78 kg Anatoli Kolesov Bjarne Ansboel Yavuz Selekman 87 kg Tevfik Kis Kraliu Bimbalov Anatoli Kirov 97 kg Rostom Abašidze Bojan Radev İsmet Atlı yli 97 kg István Kozma Anatoli Roštšin Wilfried Dietrich ===Vapaapaini=== Painoluokka Kultaa Hopeaa Pronssia 52 kg Ali Alijev Noriyuki Harada Satilmis Tektas 57 kg Hüseyin Akbaş Masaki Hatta János Varga 63 kg Osamu Watanabe Mohamman Khaden Ewald Tauer 70 kg Enju Văltšev Robert Džganadze Osvaldo Ferrari 78 kg Emam Goudarzi Habibi Petko Dermentšijev James Ferguson 87 kg Mansoor Mehdizadeh Hassan Gungör Shunichi Kawano 97 kg Aleksandr Medved Gholamreza Takhti Daniel Oliver Brand yli 97 kg Aleksandr Ivanitski Ljutvi Ahmedov Wilfried Dietrich ==Lähteet== * FILA:n tietokanta 1962 Luokka:Vuoden 1962 urheilu Maailmanmestaruuskilpailut 1962 Luokka:Toledon urheilu
Yaki Kadafi

Yafeu Akiyele Fula (9. lokakuuta 1977 – 10. marraskuuta 1996), tunnettiin paremmin taiteilijanimellään Yaki Kadafi, oli yhdysvaltalainen rap-artisti. Hän kuului Tupac Shakurin perustamaan Outlawz-ryhmään. Lyhyeksi jääneen musiikkiuransa aikana hän ehti vierailla Tupacin levytyksillä, kuten kappaleilla ”All Bout You” ja ”Hit 'Em Up”, ja työstää yhtyeensä kanssa musiikkia, jota julkaistiin hänen kuolemansa jälkeen. == Kuolema == 10\. marraskuuta 1996, tarkalleen kaksi kuukautta Tupacin murhasta, Kadafi löydettiin ammuttuna aamulla kello 3.48 asuinkompleksin kolmannen kerroksen käytävästä New Jerseyssä, jossa hänen tyttöystävänsä asui. Kadafi oli ainut henkilö, joka olisi pystynyt tunnistamaan Tupacin murhaajat. Hän ei kuitenkaan koskaan ehtinyt kertoa tietojaan poliiseille. Yaki Kadafi oli vasta 19-vuotias, kun hän kuoli ampumavälikohtauksessa saamiinsa vammoihin. Outlawz- ryhmän entinen jäsen Napoleon on kertonut serkkunsa olleen huumeiden vaikutuksen alaisena ja vahingossa ampuneen Kadafin. == Diskografia == * 1999: Still I Rise * 2004: Son Rize Vol. 1 == Aiheesta muualla == * Kadafi Legacy Myspace - Kadafi Legacy Myspace. == Lähteet == Luokka:Yhdysvaltalaiset hip hop -artistit Luokka:1990-luvun yhtyeet ja sooloartistit Luokka:Yhdysvaltalaiset henkirikosten uhrit Luokka:Outlawz Luokka:Vuonna 1977 syntyneet Luokka:Vuonna 1996 kuolleet Luokka:Afroamerikkalaiset
Andrei Makovejev

Andrei Aleksandrovitš Makovejev (, s. 16. lokakuuta 1982 Tjumenin alue, Tobol'sk) on venäläinen ampumahiihtäjä, joka on kilpaillut maailmancup-tasolla kaudesta 2004–2005 lähtien. Makovejev saavutti ensimmäisen palkintosijansa maailmancupissa oltuaan kolmas Hanty-Mansijskin sprinttikilpailussa 15. maaliskuuta 2007. Seuraavana talvena hän saavutti kolme palkintosijaa: hän oli kolmas Hanti-Mansijskin sprintissä ja takaa-ajossa sekä Hochfilzenin sprintissä. Kokonaispisteissä hän oli kahdeskymmenes. Kaudella 2011–2012 hän sijoittui toiseksi Hochfilzenin sprintissä ja saavutti ensimmäisen maailmancupvoittonsa Nové Měston normaalimatkalla 12. tammikuuta 2012. Kaudella 2012–2013 hän oli kolmas Ruhpoldingin sprintissä. Aikuisten arvokilpailuissa Makovejev kilpaili ensimmäisen kerran Pyeongchangin MM- kilpailuissa 2009. Hän oli Hanty-Mansijskin MM-kilpailuissa 2011 neljäs pikakilpailussa ja seitsemäs yhteislähdössä. == Lähteet == * Luokka:Venäläiset ampumahiihtäjät Luokka:Vuonna 1982 syntyneet Luokka:Elävät henkilöt
Naurisseitikki

Naurisseitikki (Cortinarius raphanoides) on kellomainen, harmaanruskea tai oliivinvärinen seitikkilaji. Jalka on vaaleanruskea, samoin seitikin heltat, jotka kuitenkin tummuvat sienen vanhetessa. Naurisseitikki ei ole ruokasieni. Se on sukua suippumyrkkyseitikille. Se kasvaa kohtalaisen yleisenä koko Suomessa koivun seuralaisena. == Lähteet == Luokka:Seitikit
Lehtomyrkkyseitikki

Lehtomyrkkyseitikki (Cortinarius orellanus) on oranssin- tai punertavanruskea seitikkilaji. Nuoren seitikin jalka on keltainen, vanhemmalla sienellä ruskea. Sienen heltat ovat okranruskeat. Sieni kasvaa lehtimetsissä isäntälajeinaan tammi ja pyökki. Sieni on tappavan myrkyllinen kuten Suomessa yleinen suippumyrkkyseitikki. Lehtomyrkkyseitikkiä ei ole tavattu Suomessa. Sienen myrkyllisyys on tunnettu jo vuonna 1952, jolloin Puolassa sattui useita kuolemantapauksia tämän sienen nauttimisen jälkeen. Aiemmin seitikkimyrkyksi mainittu orellaniini on osoittautunut usean myrkyn seokseksi. On löydetty usean suurimolekyylisen yhdistelmiä, joilla on suurimolekyylinen polypeptidi- rakenne. Neljä tärkeintä ovat grzymaliini, bentsoiini A ja B ja kortinariini. Englantilaisten tutkijoiden mukaan juuri kortinariini A ja B, silloin kun ne esiintyvät yhdessä, ovat vaikuttavia aineita myrkytyksessä.. Kyseessä on munuaismyrkky, jonka oireet saattavat ilmetä vasta yli kahden viikon kuluttua nauttimisesta. == Lähteet == Luokka:Myrkkysienet Luokka:Seitikit
Hristo Botev Stadium

Hristo Botev Stadium -nimisiä stadioneja on useita: * Hristo Botev Stadium, stadion Vratsassa * Hristo Botev Stadium, stadion Blagoevgradissa * Hristo Botev Stadium, stadion Botevgradissa * Hristo Botev Stadium, stadion Gabrovossa * Hristo Botev Stadium, stadion Plovdivissä
Sinisukkaseitikki

Sinisukkaseitikki (Cortinarius evernius) on harmaanruskea tai violetinsävyinen seitikkilaji. Lakki on kellomainen ja siinä on suojusjätteitä. Sienen jalka on harmaanvioletti, ja siinä on siksakki-kuvioina suojusjätteitä. Heltat ovat aluksi harmaanvioletit ja sitten ruskehtavat. Sieni kasvaa havumetsissä karuilla paikoilla kuten soiden reunamilla yleisenä koko Suomessa. == Kuvia == Tiedosto:Cortinarius.evernius.-.lindsey.jpg Tiedosto:Cortinarius.evernius2.-.lindsey.jpg Tiedosto:Cortinarius evernius (sinisukkaseitikki).jpg Tiedosto:Cortinarius evernius (sinisukkaseitikki) 2.jpg Tiedosto:Cortinarius evernius (sinisukkaseitikki) 3.jpg == Lähteet == == Aiheesta muualla == * Cortinarius evernius, sinisukkaseitikki @ Natural Fungi in Finland Luokka:Seitikit
Sukkaseitikki

Sukkaseitikki (Cortinarius torvus) on ruskeanviolettilakkinen tai ruskealakkinen seitikkilaji. Seitikin lakki on kellomainen ja siinä on usein suojusjätteitä. Sienen jalka on violetinsävyinen ja siinä on suojusjätteen muodostama ”sukka”. Heltat ovat aluksi ruskeanvioletit ja muuttuvat sienen vanhetessa kokonaan violeteiksi. Seitikki kasvaa kosteissa metsissä usein koivun seurassa melko yleisenä koko Suomessa. == Lähteet == Luokka:Seitikit
Hristo Botev Stadium (Vratsa)

Hristo Botev Stadium on monikäyttöinen stadion Vratsassa Bulgariassa. Stadion avattiin vuonna 1951. Nykyään sitä käytetään enimmäkseen jalkapallossa FC Botev Vratsan kotikenttänä. Stadionille mahtuu 32 000 ihmistä. == Lähteet == * NationMaster Hristo Botev Stadium
Painin maailmanmestaruuskilpailut 1963 (kreikkalais-roomalainen paini)

Vuoden 1963 painin maailmanmestaruuskilpailut järjestettiin kreikkalais- roomalaisen painin osalta Helsingborgissa Ruotsissa. Kisoissa painittiin kahdeksassa painoluokassa. Samana vuonna järjestettiin erikseen vapaapainin MM-kilpailut Sofiassa. == Mitalistit == Painoluokka Kultaa Hopeaa Pronssia 52 kg Borivoje Vukov Ignazio Fabra Sergei Rybalko 57 kg János Varga Jiri Svec Dinko Petrov 63 kg Gennadi Sapunov Imre Polyák Ivan Ivanov 70 kg Stevan Horvat Dawid Gvanzeladze Klaus-Jürgen Rost 78 kg Anatoli Kolesov Rudolf Vesper Bertil Nyström 87 kg Tevfik Kis Branislav Simić György Gurics 97 kg Rostom Abašidze Nicolae Martinescu Hamit Kaplan yli 97 kg Anatoli Roštšin Ragnar Svensson James Raschke == Lähteet == * FILA:n tietokanta 1963 kreikkalais-r. Luokka:Vuoden 1963 urheilu Maailmanmestaruuskilpailut 1963 Luokka:Ruotsin urheilutapahtumat Luokka:Helsingborgin kunta
Passamezzo

Passamezzo on renessanssin ajan Italiassa käytetty nopea tasajakoinen tanssi, jonka parina käytettiin usein saltarelloa. Nimi passamezzo juontuu oletettavasti italiankielisestä ilmaisusta "askel ja puoli". Passamezzoa käytetään myös nimityksenä eräälle aikanaan suositulle sointukululle, joka etenee sointuastein I-IV-I-V-I-IV-I-V-I. Kiinteän bassokulun päälle tehtiin lukemattomia improvisaatioita ja variaatioita. Mm. englantilainen Greensleeves-melodia noudattaa tämänkaltaista mallia. Läheisiin käsitteisiin kuuluu myös romanesca-basso. ==Katso myös== * Sointukulku * Folia ==Kirjallisuutta== * Sadie, Stanley (toim.): The New Grove Dictionary of Music and Musicians, II Ed., New York, Grove, 2001 (korjattu laitos 2002), ISBN 0-333-60800-3 Luokka:Historiallinen tanssi
Tunkkaseitikki

Tunkkaseitikki (Cortinarius hinnuleus) on kellomainen, kellanruskea seitikkilaji. Kostealla säällä sienen lakki muuttuu punaruskeaksi. Jalka on lakin värinen ja siinä on suojusjätteistä muodostuva sukka. Sienen heltat ovat kellanruskeat ja tummuvat sienen vanhetessa. Sieni haisee hieman ummehtuneelle. Tunkkaseitikki ei ole ruokasieni. Se kasvaa lehti- ja sekametsissä kohtalaisen yleisenä Etelä-Suomessa. == Kuvia == Tiedosto:Cortinarius.hinnuleus.-.lindsey.jpg Tiedosto:Cortinarius.hinnuleus2.-.lindsey.jpg Tiedosto:Cortinarius.hinnuleus3.-.lindsey.jpg == Lähteet == == Aiheesta muualla == * Cortinarius hinnuleus, tunkkaseitikki @ Natural Fungi in Finland Kuvia. Luokka:Seitikit
Bakteeritauti

Bakteeritauti on tauti, jonka on aiheuttanut suoraan bakteeri tai bakteerin erittämät aineet. Bakteeritaudit hoidetaan antibiooteilla. Bakteeritautien hoitaminen on vaikeutunut antibioottiresistenssin yleistyttyä. ==Bakteeritauteja== *Tuberkuloosi *Kolera *Tulirokko *Pernarutto *Jäykkäkouristus *Karies *Keuhkokuume *Rutto ==Lähteet== == Aiheesta muualla == *
Ewald Hegewald

Ewald Hegewald oli saksalainen kreikkalais-roomalaisen tyylin painija. Hegewald voitti maailmanmestaruuden 67,5 kilogramman painoluokassa Breslaun MM-kisoissa 1913. Vuonna 1909 hän voitti kultamitalin 62,5 kilogramman painoluokassa epävirallisissa EM-kilpailuissa Dresdenissä. ==Lähteet== *FILA:n tietokanta Luokka:Saksalaiset kreikkalais-roomalaisen tyylin painijat
David Wise (televisiokäsikirjoittaja)

David Wise (1. helmikuuta 1955 – 3. maaliskuuta 2020) oli yhdysvaltalainen televisiokäsikirjoittaja, joka aloitteli uraansa 1970-luvulla Star Trekin animaatiosarjan parissa. Myöhemmin hän oli vaikuttamassa suuresti The Transformersin ja erityisesti Turtles – mutanttikilpikonnat -sarjan tarinoihin. Wise oli mukana myös vuoden 1983 He-Manissa, Tikun ja Takun pelastuspartiossa, sekä Zorrossa. ==Lähteet== ==Aiheesta muualla== * Luokka:Yhdysvaltalaiset televisiokäsikirjoittajat Luokka:Vuonna 1955 syntyneet Luokka:Vuonna 2020 kuolleet
Pikakirjoituskone

Pikakirjoituskone on kirjoituskoneen tapainen laite, jolla voidaan kirjoittaa tekstiä puhenopeudella. Siinä on näppäimiä vähemmän kuin kirjoituskoneessa, mutta useita näppäimiä voidaan painaa samanaikaisesti, ja siten kirjoittaa kokonaisia tavuja tai sanoja kerrallaan. Pikakirjoituskoneet ovat yleisiä erityisesti Yhdysvaltojen oikeusistuimissa. Nykyisillä tietokoneisiin kytketyillä laitteilla voidaan myös tekstittää suoria TV-lähetyksiä kuulovammaisia varten. ==Toiminta== Pikakirjoituskoneissa on näppäimistö ja pitkä paperinauha, johon näppäimiä vastaavat merkit tulostuvat. Useita näppäimiä voidaan painaa samanaikaisesti, ja yhdellä kertaa painetut näppäimet tuottavat paperiin yhden tekstirivin. Näppäimiä on tavallisesti kullekin sormelle 2–3, yhteensä 20–30. Teksti kirjoitetaan foneettisesti eli ääntämyksen mukaisesti. Osalle äänteistä ei ole omaa näppäintä, vaan ne edellyttävät useamman näppäimen painamista. Englanninkielisissä laitteissa vasemman käden sormilla kirjoitetaan tavun alkukonsonantit, oikean käden sormilla loppukonsonantit ja peukaloilla vokaalit. Perinteisillä laitteilla pitää paperituloste käydä jälkikäteen käsin läpi ja kirjoittaa sen avulla selväkielinen teksti. Uudemmissa laitteissa teksti voidaan tallettaa laitteen omaan muistiin tai ohjata erilliselle tietokoneelle, ja tietokoneohjelmien avulla voidaan selväkielinen teksti tuottaa automaattisesti. ==Nopeus== Pikakirjoituskoneilla päästään suunnilleen samoihin kirjoitusnopeuksiin kuin käsipikakirjoituksella: kansainvälisissä nopeuskilpailuissa nopeimpien kirjoittajien tulokset ovat olleet n. 300–400 tavua minuutissa.Interstenon nopeuskilpailujen tulokset Rooma 2003, Wien 2005, Praha 2007. ==Historia== Ensimmäisen pikakirjoituskoneen suunnitteli ranskalainen Benoit Gonod vuonna 1827. Ensimmäisen käytännöllisen laitteen kehitti italialainen Antonio Michela-Zucco 1860-luvulla. Laite esiteltiin Pariisin maailmannäyttelyssä vuonna 1878, ja vuonna 1880 se otettiin käyttöön Italian parlamentissa. Laitteessa oli pianon koskettimistoa muistuttava näppäimistö, kummallekin kädelle kuusi valkoista ja neljä mustaa kosketinta. Yhdysvalloissa ensimmäisen pikakirjoituskoneen kehitti Miles Bartholomew 1870-luvulla. Siinä oli kymmenen näppäintä, mutta niistä voitiin painaa vain yhtä kerrallaan. George Kerr Andersonin 1880-luvulla kehittämässä koneessa voitiin painaa kahta tai useampaa näppäintä yhtaikaa, ja yhdellä lyöntikerralla voitiin kirjoittaa kokonainen sana tai tavu. 1910-luvulla päästiin Ward Stone Irelandin kehittämällä laitteella käsipikakirjoittajia suurempiin nopeuksiin nopeuskilpailuissa. Nykyiset amerikkalaiset laitteet noudattavat edelleen Irelandin laitteen näppäinjärjestystä. Nykyisin pikakirjoituskoneita on saatavilla ainakin englannin, ranskan, italian, espanjan, tšekin, japanin, kiinan ja venäjän kielille. == Lähteet == Luokka:Kirjoitusvälineet Luokka:Pikakirjoitus
Hristo Botev Stadium (Blagoevgrad)

Hristo Botev Stadium on monikäyttöinen stadion Blagoevgradissa Bulgariassa. Nykyään sitä käytetään enimmäkseen jalkapallossa PFC Pirin Blagoevgradin kotikenttänä. Stadionille mahtuu 16 000 ihmistä. == Lähteet == * World Stadiums Hristo Botev Stadium Luokka:Blagoevgradin alue
Johan Salila

Johan "Jussi" Gustaf Salila (28. heinäkuuta 1884 Hollola – 12. elokuuta 1932 Helsinki) oli suomalainen painija ja tarkastuskonstaapeli.Jussi Salila, Helsingin Sanomat, 13.08.1932, nro 217, s. 2, Kansalliskirjaston digitaaliset aineistot Salila voitti Helsingin MM-kilpailuissa 1921 kreikkalais-roomalaisen painin maailmanmestaruuden raskaimmassa painoluokassa, yli 82 kilogramman sarjassa. Hän osallistui kolmiin olympialaisiin, Tukholmassa 1912, Antwerpenissä 1920 ja Pariisissa 1924, mutta ei saavuttanut menestystä. Seuratasolla Salila edusti Helsingin Atleettiklubia. Hän voitti raskaan sarjan Suomen mestaruuden kreikkalais-roomalaisessa painissa vuonna 1918 ja vapaapainissa vuonna 1924. Salila oli 25 vuoden ajan Helsingin poliisilaitoksen palveluksessa. Painimaineensa vuoksi hänet tunnettiin Hollolan Jussin lempinimellä. Salila kuoli elokuussa 1932 saatuaan painiharjoituksissa sydänkohtauksen. == Lähteet == * * * FILA:n tietokanta * http://www.painiliitto.net/historia_ja_tilastot_07/arvokisamitalistit.php === Viitteet === Luokka:Suomalaiset poliisit Luokka:Suomalaiset kreikkalais- roomalaisen tyylin painijat Luokka:Suomalaiset vapaapainijat Luokka:Vuonna 1884 syntyneet Luokka:Vuonna 1932 kuolleet
Historiallinen aika

Historiallinen aika tarkoittaa aikaa, jolta on säilynyt kirjoitettua lähdeaineistoa, ja jota siksi voidaan tutkia historiatieteen menetelmillä. Historiallista aikaa edeltää esihistoria. Yli 99 % ihmiskunnan menneisyydestä on esihistoriaa.Corbishley, M., Darvill, T. & Stone, P. 2000. Prehistory: A Teacher's Guide. English Heritage, Education Service. Historiallinen aika alkaa maailman eri osissa eri aikoina. Egyptissä ja Mesopotamiassa historiallinen aika alkaa noin vuoden 3000 eaa. tienoilla. Suomessa historiallisen ajan katsotaan alkavan vasta 1100- tai 1200-luvuilla jaa., Pohjois- ja Itä-Suomessa vielä myöhemmin. ==Lähteet== Luokka:Historian ajanjaksot
Hristo Botev Stadium (Botevgrad)

Hristo Botev Stadium on monikäyttöinen stadion Botevgradissa Bulgariassa. Nykyään sitä käytetään enimmäkseen jalkapallossa PFC Balkan Botevgradin kotikenttänä. Stadionille mahtuu 5 000 ihmistä.World Stadiums - Stadiums in Bulgaria ==Lähteet== Luokka:Bulgarian jalkapallostadionit
J. Larry Carroll

J. Larry Carroll (s. 7. lokakuuta 1946) on yhdysvaltalainen televisiokäsikirjoittaja, joka on käsikirjoittanut jaksoja myös animaatiosarjoihin. Hän on muun muassa ollut mukana sarjoissa, kuten He-Man, BraveStarr, She-Ra: Mahdin prinsessa, Turtles – mutanttikilpikonnat, Murhasta tuli totta, Walker, Texasista, Tähtiportti, sekä Diagnoosi: Murha, jossa Carroll toimi myös tuottajana. ==Lähteet== ==Aiheesta muualla== * * TV.com * Luokka:Yhdysvaltalaiset televisiokäsikirjoittajat Luokka:Vuonna 1946 syntyneet Luokka:Elävät henkilöt
Beetasolu

Beetasolut ovat haiman umpieritteisen osan Langerhansin solusaarekkeissa sijaitsevia soluja, jotka tuottavat insuliinia.Terveyskirjasto - Luotettavaa tietoa terveydestä., Beetasolut aistivat elimistön verensokeritasoa ja lisäävät insuliinin eritystä tarpeen mukaan. Terveillä tämä eritys tapahtuu muutaman minuutin välein purskeina ja sitä kutsutaan peruseritykseksi. Näin verensokeria säädellään erityisesti aterioiden välillä ja yöllä. Ruokaillessa beetasolut vapauttavat insuliinia nopeasti ensivaiheessa ja hitaasti yhden - kahden tunnin aikana ruokailusta. Suolistosta erittyvät hormonit vaikuttavat ensivaiheen insuliinin tuotantoon beetasoluissa. Suomalainen professori Timo Otonkosken johtama tutkijaryhmä on kyennyt tuottamaan kantasoluista toimivia beetasoluja. Tutkimus toteutettiin koemaljalla sekä hiirillä. Solujen tuhoutuminen johtaa elimistössä verensokerin säätelyn pysähtymiseen ja sairastumiseen tyypin 1 diabetekseen. Perintötekijöillä on merkitys siihen, että kenellä tämä solutuho käynnistyy. Viime aikoina on havaittu, että enterovirusinfektioilla ja erityisesti Coxsackie B -viruksilla (CVB) on osuus tämän prosessin käynnistymisessä. CVB-virusten on havaittu aiheuttavan kroonisen tulehduksen haimaan. Tapahtumaketju käynnistyy 1-2 vuotiailla ja voi kestää vuosia ennen kuin tyypin 1 diabetes puhkeaa. == Lähteet == Luokka:Solut
Biogeeninen amiini

Biogeeninen amiini on amiini, joka voi aiheuttaa elintarvikeallergiaa. Biogeenisia amiineja on elintarvikkeissa ja muissa biologisissa materiaaleissa. Biogeeniset amiinit ovat pienimolekyylisiä aineenvaihduntatuotteita ja niitä voi muodostua elintarvikkeisiin myös mikrobiologisen pilaantumisen seurauksena. Elintarvikkeiden pilaantuminen voi johtua esimerkiksi liian korkeasta säilytyslämpötilasta tai puutteellisesta elintarvikehygieniasta. ==Biogeenisia amiineja== *Histamiini *Tyramiini *Fenyylietyyliamiini *Oktopamiini *Serotoniini eli 5-hydroksitryptamiini *Tryptamiini ==Lähteet== == Aiheesta muualla == *Elintarviketurvallisuusvirasto Evira: Elintarvikkeiden luontaiset myrkyt, Luku: Biogeeniset amiinit *Terveyskirjasto: Erkki O. Terho ja Matti Hannuksela, Ruokaintoleranssi, 20.11.2009 Luokka:Amiinit
Nummi (maantiede)

Nummi on hiekkainen tai sorainen, puuton, varpuvaltainen alue. Aiemmin nummia on käytetty laitumina ja ne ovat yleensä laidunnuksen tuloksena syntyneitä. Yleensä nummella kasvaa sammalta, jäkälää ja varpuja, mutta hyvin vähän tai ei lainkaan puita. Pohjoismaisessa alueidenkäyttöluokituksessa nummi on määritelty puuttomaksi (kasvillisuus alle kaksi metriä korkeaa) kasvipeitteiseksi avomaaksi, jossa kasvaa saniaisia, kanervia ja piikkipensaita mutta ei rehukasveja. Kuuluisia nummialueita ovat Bodminin nummi Cornwallissa, Yorkshiren ja Skotlannin nummet ja Öölannin Stora Alvaret. Suomessa nummia on Lounais-Suomen saaristossa sekä Merenkurkun ja Perämeren saarissa ja rannikolla. Maan suurin nummialue on Korppoon Jurmon saaressa Paraisilla.Perinnebiotooppien nykytila s. 4. Ympäristö.fi Suomen nummet ovat kehittyneet moreenimaiden ja harjujen havumetsästä kulotuksen, laidunnuksen ja hakkuiden myötä, ja niiden maannos on havumetsien tapaan ravinteiltaan niukkaa podsolia. Laidunnetut nummet ovat Suomessa erittäin harvinaisia ja ne ovat arvokkaita sekä perinnebiotooppeina että maisemallisesti. == Perinnebiotooppina == Nummet jaotellaan kasvillisuuden perusteella kol­meen tyyppiin: varpunummiin, pienruohonummiin ja heinänummiin. Vuonna 2018 nummien kokonaispinta-alaksi arvioitiin – hehtaaria, josta hehtaaria on suojeltu ja 200– hehtaaria on suojelualueiden ulkopuolella tai kartoittamatto­mina suojelualueilla. Nummia esiintyy Suomessa koko rannikkoalueella ja ne on luokiteltu erittäin uhanalaisiksi. === Pienruohonummet === Pienruohonummet ovat äärimmäisen uhanalainen nummityyppi, jota esiintyy Ahvenanmaalla ja Saaristome­rellä. Niiden kokonaispinta-alaksi arvioidaan joita­kin kymmeniä hehtaareja (10–50 ha). === Heinänummet === Heinänummet ovat erittäin uhanalainen nummityyppi, jonka kokonaispinta-alaksi arvioidaan 300–500 hehtaaria. Pinta-ala on supistunut 50–80 % 1960-luvun tilanteesta. === Varpunummet === Varpunummet ovat erittäin uhanalainen nummityyppi, jonka kokonaispinta-alaksi arvioidaan – hehtaaria. Varpunummien pinta-ala on supistunut 50–60 % 1960-luvun tilanteesta. == Nummi murresanana == Suomen murteissa sana nummi merkitsee myös ’kuivaa hiekkaperäistä maata’ tai ’ympäristöään korkeampaa metsämaata tai kumparetta’. Tässä merkityksessä se esiintyy monissa paikannimissä etenkin Etelä- ja Lounais-Suomessa, ja samassa merkityksessä sitä ovat käyttäneet myös esimerkiksi kirjailijat Helvi Hämäläinen ja Aleksis Kivi. == Lähteet == == Aiheesta muualla == Luokka:Kasvimaantiede Luokka:Perinnebiotoopit Luokka:Seulonnan keskeiset artikkelit
Nyrkkipallo

Nyrkkipallo on alkujaan roomalainen viiden hengen joukkuein pelattava pallopeli. Peli muistuttaa hyvin paljon lentopalloa, joka on nyrkkipallosta kehitetty muunnos. Nyrkkipallossa kentän enimmäispituus on ulkokentällä 50 metriä ja leveys 20 metriä, sisäkentällä 40/20 metriä. Turnausmuotoisissa kilpailuissa peliaika on tavallisesti 2 x 15 minuuttia. Näin toimitaan, jotta saadaan ajankäyttö pidetyksi hallittuna. Sarjapeleissä ja muissa yksittäisissä otteluissa sen sijaan pelataan paras viidestä tai paras kolmesta erästä ‑menetelmällä 11 pisteeseen vähintään 2 pisteen erolla; jos erä pitkittyy 15 pisteeseen joukkuetta kohden, riittää 1 pisteen ero. Huomattavin ero lentopalloon on, että nyrkkipallossa pallo ei saa osua mihinkään muuhun kehonosaan kuin käsivarteen tai nyrkkiin; avokämmenellä lyöminen on virhe. Pelipallon tulee olla nahkainen ja ilmalla täytettävä; ilmaa tulee lisätä niin paljon, että pallo on pyöreä ja jäntevä. Lajin kattojärjestö on IFA (International Fistball Association). Laji on mukana World Games -kisojen ohjelmassa. Lajin MM-kilpailuja on järjestetty vuodesta 1968 lähtien. Menestyneimpiä nyrkkipallomaita ovat Saksa, Itävalta ja Brasilia. Myös Sveitsissä laji on hyvin suosittu. ==Lähteet== ==Aiheesta muualla== *International Fistball Association , *Rules of Fistball Luokka:Joukkuepelit Luokka:Pallopelit
Biologinen rytmi

Biologinen rytmi tai biologinen kello tai biorytmi tarkoittaa joko ihmisen elimistössä tai jossain luonnon fysiologisessa järjestelmässä esiintyvää rytmiikkaa. Esimerkiksi sisäinen kello eli sirkadiaaninen rytmi on tällainen. ==Katso myös== *Suprakiasmaattinen tumake ==Lähteet== Luokka:Biologia
Brocan alue

Brocan alue on isoaivokuorella otsalohkon sivulla, yleensä vasemmalla puolella sijaitseva alue. Se vastaa puheen tuottamisesta. Mikäli Brocan alue on vaurioitunut, voi aiheutua ns. ekspressiivinen afasia, jossa ihmisen puhe voi olla rajoittunut muutamaan sanaan tai hän voi olla täysin sanaton.Ihmisen fysiologia ja anatomia s. 566 == Katso myös == *Afasia *Wernicken alue, joka liittyy kielen ymmärtämiseen == Lähteet == Luokka:Aivot Luokka:Kognitiivinen neurotiede
Uesugi Harunori

Uesugi Harunori (; s. 1751 - k. 1822) oli japanilainen daimio eli 9. Yonezawan hallintoalueen (nykyisen Yonezawan ja Okitaman alueen) päämies. Hän syntyi Edossa ja oli Hyūgan provinssia kontrolloivan Akizuki-klaanin daimion toinen poikalapsi. Hänen äitinsä oli Yonezawan neljännen päämiehen toisen polven jälkeläinen. Uesugin lapsuusajan nimityksinään olivat "Matsusaburō" () ja "Naomatsu" (). Hänet adoptoi Yonezawan silloinen daimio Uesugi Shigesada, ja vuonna 1767 Harunori peri vallan Shigesadalta. Syrjään siirryttyään hän otti gōn eli taiteilijanimen Yozan (). Uesugi Harunori muistetaan parhaiten talousuudistuksistaan ja hänet mainitaan usein esimerkkinä hallintoalueen hyvästä kuvernööristä. Yonezawa oli ollut veloissa suunnilleen sata vuotta kun Harunori otti vallan. Shigesada jopa harkitsi hallintoalueen palauttamista shōgunaatille äärimmäisenä vaihtoehtona. Sen sijaan hänen appi-isänsä Owarin provinssin daimio vakuutti hänet siirtymään syrjään daimion asemastaan. Tällaisessa tilanteessa Harunori sai käsiinsä Yonezawan daimion aseman. Harunori otti käytäntöön järeät kurinpitomenetelmät ja komensi usean uudistuksiaan vastustavan karōn (neuvonantajan) teloituksen. Hänen toimiensa seurauksena Yonezawasta tuli varsin hyväosainen, eikä se kärsinyt paljonkaan nälänhädästä joka kuritti Japania laidasta laitaan Tenmei-kaudella (1781–1789). Vuonna 1830 eli alle vuosikymmen ennen Harunorin kuolemaa, shōgunaatti julisti Yonezawan virallisesti hyvin hallitun hallintoalueen mallikuvaksi. Harunori ilmaisi käsityksensä hallitsemisesta ja läänitysherran roolista kirjessä pojalleen Haruhirolle: == Lähdeviitteet == *Frederic, Louis (2002). "Japan Encyclopedia." Cambridge, Massachusetts: Harvard University Press. * Gordenker, Alice. "So, what the heck is that? Mistletoe," Japan Times. December 18, 2007. * Sansom, George (1963). "A History of Japan: 1615-1867." Stanford, California: Stanford University Press. Luokka: Daimiot Luokka:Uesugi-klaani Luokka:Vuonna 1751 syntyneet Luokka:Vuonna 1822 kuolleet
Kim Duk-koo

Kim Duk-koo (8. tammikuuta 1955 Banamri, Etelä-Korea - 18\. marraskuuta 1982 Las Vegas, Nevada, Yhdysvallat) oli eteläkorealainen nyrkkeilijä. Hän kuoli 27-vuotiaana, Ray Mancinia vastaan käydyssä ammattinyrkkeilyottelussa saamiinsa vammoihin. Ennen kuolemakseen koitunutta ottelua vuonna 1982 Kim oli voittanut 17 ottelua (kahdeksan tyrmäyksellä) ja hävinnyt yhden; yksi oli päättynyt tasan. == Ura == Kim aloitti nyrkkeilyn vuonna 1976 ja hän siirtyi ammattilaiseksi jo kaksi vuotta myöhemmin. Helmikuussa 1982 hän voitti OPBF- liiton mestaruuden kevytsarjassa. Samana vuonna hän nousi kevytsarjan WBA- liiton maailmanmestarin Ray Mancinin ensimmäiseksi haastajaksi. === Ottelu Ray Mancinia vastaan === Kim ja Mancini kohtasivat 13. marraskuuta 1982 Las Vegasissa, Caesar's Palace'in ulkoareenalla. Eteläkorealainen haastaja aloitti ottelun hyvin, mutta sen edetessä kokeneempi, vaikkakin nuorempi, mestari Mancini alkoi hallita kehän tapahtumia. 15-eräiseksi kaavaillun ottelun kolmanneksi viimeisessä erässä Mancini osui 39 kertaa peräkkäin, mutta Kim onnistui vielä hyökkäämään erän lopussa, eikä kehätuomari Richard Green keskeyttänyt ottelua. Seuraavan erän alussa Mancini osui ensin oikean käden lyönnillä, löi ohi vasemmalla kädellä mutta osui sitten kovalla oikealla suoralla, jolloin Kim kaatui taaksepäin kohti köysiä ja löi päänsä kovaa kanveesiin. Kim onnistui juuri nousemaan jaloille, mutta Green keskeytti ottelun ja julisti Mancinin voittajaksi teknisellä tyrmäyksellä. 14 erästä oli silloin käyty 19 sekuntia. Muutama minuutti myöhemmin Kim vaipui koomaan ja hänet vietiin areenasta paareilla. Sairaalassa hänen aivojansa leikattiin heti, mutta hänen henkeään ei voitu pelastaa ja hän kuoli viisi päivää ottelun jälkeen, 18. marraskuuta. Kimin äiti teki itsemurhan kolme kuukautta ottelun jälkeen ja kehätuomari Richard Green tappoi itsensä 1. heinäkuuta 1983. Järkytyksestä ja masennuksesta huolimatta Mancini pystyi jatkamaan uransa. Hän pysyi WBA-mestarina vielä kaksi vuotta ja nyrkkeili vuoteen 1993 asti. Kim ei koskaan ennen ollut käynyt 15-eräistä ottelua ja 12-eräisiä otteluita hänellä oli takana ainoastaan kaksi. WBC-liitto päätti jo samana vuonna tiukentaa sääntöjä nyrkkeilijöiden lääkärintarkastuksista ja 15-eräiset ottelut lyhennettiin 12-eräisiksi. WBA ja IBF seurasivat vuonna 1987. WBO-liiton ei tarvinnut tehdä muutoksia, sillä kyseisen liiton mestaruusottelut olivat 12-eräisiä heti liiton perustamisesta vuonna 1987. ==Lähteet== ==Aiheesta muualla== * Kim Duk-Koon ammattilaistilastot BoxRec-tietokannassa * Kuvaa Kimin ja Mancinin välisestä ottelusta Luokka:Eteläkorealaiset nyrkkeilijät Luokka:Vuonna 1959 syntyneet Luokka:Vuonna 1982 kuolleet
Väiveet

Väiveet (Mallophaga) on aiemmin käytössä ollut hyönteisten lahko. Se sisälsi enimmäkseen linnuissa mutta myös nisäkkäissä loisivia pieniä, siivettömiä lajeja. Ne ovat erittäin tarkkoja isäntäeläimen suhteen, ja eri lajeja tunnetaan maailmasta noin 5 000.http://www.mm.helsinki.fi/mmeko/kurssit/ME473/Suomen%20hyonteislahkot.pdfhttp://www.pested.msu.edu/Resources/bulletins/pdf/2601/LPNE2601chap4.pdf Väiveillä on täistä (Anoplura) poiketen purevat suuosat, ja ne käyttävät ravinnokseen höyhenten, karvojen ja ihon keratiinia tai verta. Ne kuuluvat väiveiden ja täiden lahkoon (Phthiraptera), joka sisältää myös täit. Väiveet eivät muodosta monofyleettistä ryhmää, kuten ennen on luultu, minkä vuoksi aikaisempi väiveiden lahko Mallophaga on nykyisin korvattu kolmella alalahkolla (suomenkielisten nimien lähde): * Amblycera * Väiveet Ischnocera * Elefanttitäit Rhynchophthirina == Lähteet == Luokka:Täit ja väiveet
Cortin elin

Cortin elin on ääniä havaitseva kuuloelin. Se sijaitsee sisäkorvan simpukkatiehyessä. Cortin elimessä sijaitsevat kuuloaistinsolut. Kuuloaistin aistima värähtely etenee ensin korvassa eteisikkunan läpi nesteen täyttämään eteiskäytävään, josta se rekisteröityy Cortin elimissä. == Lähteet == == Aiheesta muualla == *Solunetti: Cortin elin *Solunetti: Kuva Cortin elimen rakenteesta Luokka:Aistit Luokka:Korva
Wajima

Wajima () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin pohjoisosassa Noton niemimaan pohjoisrannikolla Japaninmeren äärellä. Wajimassa on 28 109 asukasta (vuonna 2017) ja sen pinta-ala on 426,32 neliökilometriä. Wajimaa palvelee kaupungin etelärajalla sijaitseva Noton lentoasema. == Kuvia == Tiedosto:Port of Wajima Aerial photograph.1975.jpg|Wajiman keskusta-aluetta vuonna 1975 Tiedosto:Wajima stn. (1).JPG|Jo suljettu Wajiman rautatieasema vuonna 2001 == Lähteet == == Aiheesta muualla == *Kaupungin internetsivut Luokka:Ishikawan prefektuurin kaupungit
Kortikotropiinia vapauttava hormoni

Kortikotropiinia vapauttava hormoni (ACTH-RH,CRH, corticotropin-releasing hormone) eli kortikoliberiini on hypotalamuksen erittämä hormoni ja aivojen välittäjäaine. CRH on polypeptidihormoni, joka säätelee kortikotropiinin erittymistä aivolisäkkeen etulohkosta.. CRH:n toiminta liittyy stressivasteeseen. Kortikoliberiinin anatomis-terapeuttis-kemiallisen lääkeluokituksen (ATC) koodi on V04CD04.Lääkealan turvallisuus- ja kehittämiskeskus (Fimea): ATC-luokitus == Lähteet == == Aiheesta muualla == *DrugBank: Corticoliberin Luokka:Hypotalamuksen hormonit Luokka:Peptidihormonit Luokka:Stressi
Milarca

Milarca (DCLP 102) on suomalaisen Nolo et Rähjä -yhtyeen debyyttialbumi, joka julkaistiin vuonna 1975. Se sisältää mm. yhtyeen tunnetuimman kappaleen "Tahdon saada Paulan takaisin". Albumi julkaistiin CD-formaatissa vuonna 2006. == Kappaleet == # # # # # # # # # # # # Luokka:Vuoden 1975 esikoisalbumit Luokka:Nolo et Rähjän albumit